Up-1208/05
Natisni
Opravilna št.:
Up-1208/05
Datum odločitve:
22. 11. 2006
ECLI:
ECLI:SI:USRS:2006:Up.1208.05
Akt:
Ustavna pritožba zoper sklep Višjega sodišča v Celju št. Cpg 237/2000 z dne 26. 9. 2000 v zvezi s sklepom Okrožnega sodišča v Celju št. I Pg 116/97 z dne 26. 5. 2000
Izrek:
Ustavna pritožba zoper sklep Višjega sodišča v Celju št. Cpg 237/2000 z dne 26. 9. 2000 v zvezi s sklepom Okrožnega sodišča v Celju št. I Pg 116/97 z dne 26. 5. 2000 se zavrže.
Evidenčni stavek:
V posebno utemeljenih primerih lahko Ustavno sodišče na podlagi tretjega odstavka 52. člena ZUstS izjemoma odloča o ustavni pritožbi, ki je vložena po izteku šestdesetdnevnega roka, vendar pa pritožnica zgolj z navedbo dejstva, da je po preteku pet let od pravnomočnosti izpodbijanih sodnih odločb Ustavno sodišče razveljavilo del zakonske določbe, na katerem temeljijo izpodbijane odločbe, takšnega izjemnega obravnavanja ustavne pritožbe ne more utemeljiti.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
12. 12. 2005
Vrsta odločitve:
sklep
Vrsta rešitve:
zavrženje
Dokument:
US26736
Dokument v PDF obliki:
Up-1208-05.pdf
118 KB
Prenesite datoteko
Up-1208/05-5
22. 11. 2006
SKLEP
Ustavno sodišče je v postopku za preizkus ustavne pritožbe družbe A. A., d. o. o., Ž., ki jo zastopa B. B., odvetnica v Z., na seji senata 7. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Celju št. Cpg 237/2000 z dne 26. 9. 2000 v zvezi s sklepom Okrožnega sodišča v Celju št. I Pg 116/97 z dne 26. 5. 2000 se zavrže.
Obrazložitev
1. Prvostopenjsko sodišče je s sklepom odločilo, da se napoved pritožbe šteje za umaknjeno, ker je pritožnica manjkajoči del sodne takse za pritožbo plačala po izteku roka, ki ji ga je sodišče določilo. Pritožbeno sodišče je pritožbo zavrnilo.
2. Pritožnica zatrjuje kršitev pravic iz 22. in 25. člena Ustave. Zaradi izpodbijanih odločb sodišča naj bi bila prikrajšana za vložitev in obravnavanje pritožbe. Pri tem se sklicuje na odločbo Ustavnega sodišča št. Up-258/03, U-I-74/05 z dne 22. 9. 2005 (Uradni list RS, št. 90/05 in OdlUS XIV, 99).
3. Pritožnica navaja, da je njena pritožba prepozna, in predlaga, naj Ustavno sodišče odloči na podlagi tretjega odstavka 52. člena Zakona o Ustavnem sodišču (v nadaljevanju ZUstS), ker sta bili določbi tretjega odstavka 497. člena in prvega odstavka 105.a člena ZPP, na katerih je temeljil izpodbijani sklep prvostopenjskega sodišča, razveljavljeni. Ker naj bi bil v teku izvršilni postopek na podlagi sodbe prvostopenjskega sodišča, zoper katero je bila pritožnici pritožba onemogočena, naj bi ji nastala tudi neposredna škoda.
4. V posebno utemeljenih primerih lahko Ustavno sodišče na podlagi tretjega odstavka 52. člena ZUstS izjemoma odloča o ustavni pritožbi, ki je vložena po izteku šestdesetdnevnega roka, vendar pa pritožnica zgolj z navedbo dejstva, da je po preteku pet let od pravnomočnosti izpodbijanih sodnih odločb Ustavno sodišče razveljavilo del zakonske določbe, na katerem temeljijo izpodbijane odločbe, takšnega izjemnega obravnavanja ustavne pritožbe ne more utemeljiti. Ker je ustavna pritožba prepozna, jo je Ustavno sodišče zavrglo.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić